HDL3
Protein huntingtonlikog neurodegenerativnog poremećaja 2 jest protein koji je kod ljudi kodiran genom HDL3 sa hromosoma 4. Jedna porodica srodnih roditelja zahvaćena autosomno recesivnim, progresivnim neurodegenerativnim poremećajem sličnim Huntingtonovoj bolest, testirana je kako bi se isključila Huntingtonova bolest s juvenilnim početkom (JHD). Bolest se manifestira nakon otprilike 3-4 godine i karakteriziraju je i piramidne i ekstrapiramidalne abnormalnosti, uključujući horeu, distoniju, ataksiju, nestabilnost hoda, spazme, napade, mutizam i intelektualno oštećenje. Nalazi magnetne rezonancije mozga (MRI) uključuju progresivnu atrofiju atrofiju moždane kore i bilateralnu kaudatnu atrofiju. Huntingtonski CAG trinukleotid-ponovne analize isključile su JHD, budući da su sve pogođene osobe imale ponovljene vrijedbnosti unutar normalnog raspona. Prisustvo samo četiri rekombinantna događaja (ravno teta=0,2) između bolesti i Huntingtonovog lokusa u 20 informativnih mejoza sugerira da je gen za bolest lokaliziran na hromosomu 4. Veza je inicijalno postignuta sa markerom D4S2366 na 4p15.3 (LOD 3,03). Mapiranje visoke gustine na povezanom lokusu rezultiralo je homozigotnošću za markere D4S431 i D4S394, koji obuhvataju 3-cM regiju. Dobijen je maksimalni LOD-skor od 4,71 u homozigotnom intervalu. Heterozigotnost na distalnim D4S2366 i proksimalnim D4S2983 markerima definira maksimalni interval lokalizacije (7 cM). U intervalu povezivanja postoji više oznaka eksprimiranih sekvenci (EST) povezanih s mozgom bez poznate povezanosti bolesti. Među tri poznata gena koja se nalaze u povezanom intervalu (ACOX3, DRD5, QDPR), najvjerovatniji kandidat, DRD5, koji kodira dopaminski receptor D5, isključen je, budući da je svih pet pogođenih članova porodice heterozigotno za intrageno dinukleotidno ponavljanje. Obrazac nasljeđivanja i jedinstvena lokalizacija na 4p15.3 su u skladu s identifikacijom novog, autosomno recesivnog neurodegenerativnog poremećaja sličnog Huntingtonovoj bolesti.